Alf Bjørseth
Store norske leksikon,Realfag,Kjemi,Kjemi,Kjemikere
Alf Bjørseth er en norsk kjemiker og industrigründer. I 1960 tok han realartium og i 1969 ble han cand.real. ved Universitetet i Oslo med en hovedoppgave i mikrobølgespektroskopi.
Forskning I 1969 ble han ansatt på Sentralinstitutt for industriell forskning (SI nå SINTEF) hvor han tok dr. philos.-graden ved UiO i 1979 med en avhandling om analyse av PAH i miljøet. Det var et felt åpnet av daværende forskningssjef Gulbrand Lunde (1930–1979) og som førte til internasjonalt samarbeid med støtte fra EF. Arbeidet ble oppsummert i en håndbok om PAH publisert på engelsk i 1983 som fikk stor utbredelse.Bjørseth ble forskningssjef på SI i 1980, men sluttet på SI etter to år og ble assisterende direktør i Deminex 1982–1984, forskningsdirektør Norsk Hydro 1984–1990, teknologidirektør Elkem ASA 1990–1994 og ledet Radiumhospitalets Forskningsstiftelse 1994–1997. Industribedrifter Bjørseth har etablert flere nye industribedrifter. Den største ble ScanWafer, som ble grunnlagt i 1994 for å produsere silisiumskiver til solceller, først i Glomfjord fra 1997 og deretter på Herøya i 2003. Han ledet virksomheten fra 1997. På tross av mange startvansker ble firmaet en stor suksess, men Bjørseth solgte seg ut da virksomheten under navnet REC, som gikk på børs i 2006.Han etablerte NORSUN i Årdal i 2005 som produserer enkrystall-silisiumskiver (wafere). Han etablerte Scatec som arbeider med foretningsideer innen fornybar energi og miljøvennlige og avanserte materialer. ScanTec driver også installasjon av solparker over hele verden.Bjørseth fikk Guldberg og Waage-medaljen av Norsk Kjemisk Selskap i 2003 og ble kommandør av St. Olavs Orden i 2006. Les mer i Store norske leksikon kjemiens historie Litteratur Bjørseth, A. og Randal, T.: Handbook of polycyclic aromatic hydrocarbons. 1983. Marcel Decker, New York.